armvectores/hy_wikipedia_2023 huggingface dataset:
(5640) Յոշիմո

(5640) Յոշիմո (անգլ.՝ Yoshino), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 21-ին Մասարու Մուկաիի և Մասանորի Տակեիշիի կողմից Կոգոշիմաում։
Միջին հեռավորությունը Արեգակից կազմում է 2,644515 ա. մ., առավելագույնը մոտենում է 1,9723 ա. մ. հեռավորության վրա և հեռանում 3,3167 ա. մ.։ Արեգակի շուրջ մեկ ամբողջական պտույտ է կատարում 1570,79 երկրային օրվա ընթացքում, իր ուղեծրով շարժվելով միջինում 0,229184 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5640) Յոշիմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հայոց ցեղասպանության հուշահամալիր (Դամասկոս)

Հայոց ցեղասպանության հուշահամալիր, հուշահամալիր Սիրիայի Դամասկոսի առաջնորդանիստ Սուրբ Սարգիս եկեղեցու բակում։


== Պատմություն ==
Հուշահամալիրը տեղադրվել է Հայոց մեծ եղեռնի 80-րդ տարելիցին՝ 1995 թվականի ապրիլին։ Կառուցվել է սիրիահայ համայնքի ջանքերով՝ Ն. Թորոսյանի նախաձեռնությամբ։ Հուշահամալիրը բաղկացած է մի քանի կոթողներից, որոնցից հիմնականը կենտրոնում տեղադրված խաչքարն է, որի վրա մակագրված է.


== Հեղինակներ ==
Հեղինակ՝ Ս. Գյուլնազարյան
Նախաձեռնությունը՝ Ն. Թորոսյանի


== Ծանոթագրություններ ==
Էլան (Կալվադոսի գավառ)

Էլան (ֆր.՝ Heuland), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 89 մարդ, բնակչության խտությունը` 29.47 մարդ/կմ²։ Բնակավայրը զբաղեցնում է 3.02 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 29 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 60 աշխատունակ (15-64 տարեկան)  բնակիչ, որոնցից ակտիվ էին 44-ը, իսկ ոչ ակտիվները` 16։ Ակտիվության ցուցանիշը կազմում է 73,3 %։ 44 աշխատունակ մարդկանցից աշխատել է 41 անձ (20 տղամարդ և 21 կին)։ Գործազուրկ են եղել 3 անձ (3 տղամարդ և 0 կին)։ 16 անաշխատունակներից 3-ը եղել են աշակերտներ կամ ուսանողներ, 8-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մաուրիցի Մոշկովսկի

Մաուրիցի Մոշկովսկի (լեհ.՝ Maurycy Moszkowski, օգոստոսի 23, 1854(1854-08-23)[…], Վրոցլավ, Սիլեզիա, Պրուսիայի թագավորություն - մարտի 4, 1925(1925-03-04), Փարիզ), լեհ դաշնակահար, կոմպոզիտոր, մանկավարժ։ Բեռլինի գեղարվեստի ակադեմիայի անդամ (1899)։ Սովորել է Դրեզդենի և Բեռլինի կոնսերվատորիաներում։ Առաջին ելույթը կայացել է 1873 թվականին համերգներ է տվել Բեռլինում, Փարիզում, Վարշավայում, Լոնդոնում, հանդես է եկել նաև որպես դիրիժոր։ 1897 թվականից ապրել է Փարիզում։ Որպես կոմպոզիտոր և կատարող հայտնի է եղել իր սալոնային-վիրտուոզ ստեղծագործություններով, որոնցից ամենանշանավորը դաշնամուրային զուգանվագի համար գրված «Իսպանական պարեր»-ն է։ Մանկավարժական պրակտիկայում իրենց նշանակությունը պահպանել են Մոշկովսկու «15 վիրտուոզ էտյուդներ»-ը։ Գրել է նաև օպերա, բալետ, «ժաննա դ’Արկ» սիմֆոնիկ պոեմը, երգեր։


== Ծանոթագրություններ ==
Գործազուրկը (նկար)

Գործազուրկը կամ Անգործը, նկարիչ Էդգար Շահինի ստեղծագործություններից է (1903 թ․), որում, ի տարբերություն նկարչի մինչ այդ ստեղծած գործերի, գործազուրկի կերպարը գերազանցում է գաղափարական նպատակասլացությամբ, հոգեբանական խորությամբ, կերպարի արտահայտչականությամբ, ներգործող տպավորությամբ։


== Նկարագրություն ==
Ներկայացված է սովամահության դատապարտված, անելանելի կացության մեջ գտնվող գործազուրկ մարդու ծանր հոգեվիճակը։ Նա տուն է վերադառնում աշխատանք գտնելուց լիովին հույսը կտրած, հուսահատ, խռովահույզ հոգով։ Գործազուրկը քայլում է տարերային մղումով, ձեռքերը՝ գրպանում, գլուխը` բարձր, աչքերը՝ չռած, այլայլված և այնպիսի բուռն զայրույթով համակված, որ կարծես պատրաստ է մեկն ումեկին առճակատելու։ Նրա կրքոտ ցասումը հասնում է ապստամբ հոգու ընդվզումի գագաթնակետին, պատրաստ է պոռթկալու։ Դա ալեկոծ հոգու բուռն մակընթացություն է՝ ընդունակ սոցիալական հեղաշրջում կատարելու։ Շահինը ստեղծել է զորեղ բնավորությամբ, անսասան կամքի տեր անձնավորության կերպար՝ օժտելով նրան այնպիսի համընդհանուր մարդկային բարեմասնություններով և դասին համապատասխան տվյալներով, որ այն կարելի է համարել որպես ընչազուրկ դասի ներկայացուցչի կերպար։


== Մտահղացում ==
Գործազուրկը դիմանկարային կոնկրետ անձնավորություն է, որը նպաստել է ստեղծելու անհատականությամբ կոնկրետ կերպար։ Գործազուրկի հոգեխռով տրամադրությունը, անելանելի ողբերգական կացությունը կանխազգացող մարդու անզոր կսկիծով համակված հոգեկան ապրումները, չարիքի պատճառը գիտակցող մարդու սթափվածությունը լիովին իմաստավորում է մտահղացումը։


== Կերպարի մշակման ոճ ==
Շահինը գործազուրկի կերպարին համապատասխան մշակման ձև է ընտրել՝ աշխատելով չոր ասեղով, խորը փորագրության եղանակով, մուգ բծերով՝ ընդգծելու համար նրա հուզական ներաշխարհը, դրամատիկական անհանգիստ հոգեվիճակը։ Առանց մանրամասների, մեծ ընդհանրացումներով մշակումը ֆիգուրին հաղորդում է միաձույլ ամբողջականություն։ Գերազանցորեն է տրված նրա պլաստիկական կառուցվածքը։ Խորապես տրամաբանված է կոմպոզիցիան։ Նրա տրամադրությանը համապատասխան՝ առաջ թեքված կեցվածք կա, որը ֆիգուրին տալիս է սրընթաց շարժում, նպատակամղում ունեցող մարդու տպավորություն։ Այդ ամենը գործազուրկի կերպարին տալիս են թափ, ուժ։


== Ծանոթագրություններ ==
Բատալյայի գավառ

Բատալյայի գավառ (պորտ.՝ Microrregião de Batalha)՝ գավառ Բրազիլիայում, մտնում է Ալագոաս նահանգի կազմի մեջ։ Մտնում է Ալագոաս նահանգի Սերտանի մարզի մեջ։


== Գավառի կազմ ==
Գավառի կազմի մեջ են մտնում հետևյալ համայնքները.

Բատալիա
Բելու Մոնտի
Ժակարե դուս Օմենս
Ժարամատայա
Մաժոր Իզիդորու
Մոնտեյրոպոլիս
Օլյու դե Ագուա դաս Ֆլորիս
Օլիվենսա
Սան Ժոզե դա Տապերա
Մատիգորա

Մատիգորա (ռուս.՝ Матигора), գյուղ Ռուսաստանի Կարելիայի հանրապետության Բելոմորսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քաղաքատեղի

Քաղաքատեղի, ավերված կամ լքված հին և միջնադարյան քաղաքներ՝ նյութական մշակույթի հետքերով։ Քաղաքատեղիների մշակութային շերտերի պեղումներով հայտնաբերվում են երբեմնի տաճարներ, պալատներ, պաշտպան կառույցներ, բաղնիքներ, արհեստանոցներ, փողոցներ, բնակելի տներ, արվեստի ու կիրառական առարկաներ և այլն, պարզաբանվում քաղաքի պատմության տարբեր ժամանակաշրջաններին վերաբերող արժեքավոր խնդիրներ։ Քաղաքատեղիներին հիմնականում բնորոշ են պարսպապատ միջնաբերդն ու բուն քաղաքը (շահաստան), արվարձանները։ Հայաստանում հայտնի հնագույն քաղաքատեղներից են Էրեբունին, Թեյշեբաինին , Արգիշտիխինիլի-Արմավիրը, Արտաշատը, Դվինը, Անին և այլն, որոնք լքվել են հիմնականում ավերման, հրդեհների, բնական աղետների, բնակլիմայական վատ պայմանների, այլ վայրերում նոր քաղաքներ հիմնելու հետևանքով։
Ալ-Ջավադիայի շրջան

Ալ-Ջավադիայի շրջան (արաբ․՝ ناحية الجوادية‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Մալիքիայի գավառի 3 շրջաններից մեկը։
Վարչական կենտրոնն է Ալ-Ջավադիա քաղաքը։ 2004 թվականի մարդահամարի տվյալներով շրջանն ունի 40,535 բնակչություն։ Տարածքը կազմում է 383.44 կմ2։


== Ծանոթագրություններ ==
Կուզովատովսկի շրջան

Կուզովատովսկի շրջան (ռուս.՝ Кузоватовский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Կուզովատովո։


== Աշխարհագրություն ==
Շրջանի տարածքի մակերեսը կազմում է 2098 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 21317 մարդ։ Բնակչության խտությունը կազմում էր 10,16 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(562) Սալոմե

(562) Սալոմե (անգլ.՝ Salome), աստերոիդ աստերոիդների հիմնական գոտում։ Հայտնաբերվել է 1905 թվականի ապրիլի 3-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,021012 ա. մ., առավելագույնը մոտենում է 2,7313 ա. մ. հեռավորության վրա և հեռանում 3,3107 ա. մ.։ Արեգակի շուրջ մեկ ամբողջական պտույտ է կատարում 1917,91 երկրային օրվա ընթացքում, իր ուղեծրով շարժվելով միջինում 0,187705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,13° անկյուն։
Սալոմե աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(562) Սալոմե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարաևոյի գարեջրագործարան

Սարաևոյի գարեջրագործարան (բոսնիերեն՝ Sarajevska pivara SASE: SRPVRK1), ըմպելիքի արտադրության ընկերություն, որը գործում է Բոսնիա և Հերցեգովինայի մայրաքաղաք Սարաևոյում։ 


== Պատմություն ==
Գործարանը հիմնադրվել է 1864 թվականին (նրա հին մասնաշենքը ընդգրկված է Բոսնիա և Հերցեգովինայի ազգային հուշարձանների ցանկում)։ Կարճ ժամանակում դարձել է Բոսնիայի առաջատար ձեռնարկություններից մեկը, որի արտադրանքը ոչ միայն հաջողությամբ իրացվել է տեղում, այլև արտահանվել է Չեռնոգորիա, Խորվաթիա, Ալբանիա։ Առաջին համաշխարհային պատերազմի նախօրյակին գործարանի արտադրանքի ծավալը հասել է 116 հազար հեկտալիտրի, 1916 թվականին անցել է 150 հազարի սահմանագիծը։ 1991 թվականին այդ ցուցանիշը կազմել է 784 հազար հեկտալիտր, և Sarajevska pivara-ն դարձել է Հարավսլավիայի Սոցիալիստական Դաշնային Հանրապետության առաջատար ընկերություններից մեկը։
Նրա թողարկած բազմազան արտադրատեսակներից լայն պահանջարկ է վայելում հատկապես բացգույն գարեջուրը։ Այստեղ արտադրվում է նաև ոչ ալկոհոլային գարեջուր, ինչպես նաև գարեջուր կիտրոնի համով՝ «Ռադլեր գարեջուր» անվանումով։ Գործարանի արտադրատեսակներից է գազավորված և առանց գազավորման հանքային ջուրը, որը վաճառքի է հանվում BH20 բրենդի ներքո։ Պահանջարկ են վայելում նաև Swity բրենդի ներքո արտադրված մրգահյութերը։ 2002 թվականից ձեռնարկությունն արտադրում ու իրացնում է նաև զովացուցիչ ըմպելիքներ՝ PepsiCo ապրանքանիշով։
2004 թվականից ընկերության կառավարմամբ գործարկվել է Pivnica HS ռեստորան-փաբը (գարեջրատունը), որը միաժամանակ կարող է սպասարկել 400 հաճախորդի։
2007 թվականին ընկերության եկամուտը կազմել է 76,188 միլիոն փոխարկելի մարկ։


== Պատկերասրահ ==

		


== Ծանոթագրություններ ==


== Արտաքին հղումներ ==
Ընկերության պաշտոնական կայքէջը Archived 2017-10-11 at the Wayback Machine.
Դուքս

Դուքս, դուկ, տուկ (Լատ dux-առաջնորդ), 1․ պատվաստիճան, ռազմական և քաղաքական պաշտոն Հռոմեական կայսրության ուշ, բյուզանդական կայսրության վաղ ժամանակաշրջանում։ 10-րդ դարում դուքս պատվաստիճանը տարածված է եղել Բյուզանդիայում, ուր զորավարի իրավասություններն անցել են դուքսերին կամ կատապանին, որին անհրաժեշտության դեպքում ենթարկվել են մի քանի բանակաթեմեր։ Դուքսերը 11-րդ դարում ձեռք են բերել քաղաքական ու դատավարական իշխանություն և 12-րդ դարում արդեն լիիրավ փոխարքաներ էին նահանգներում։ 11-12-րդ դարերի աղբյուրներում զորավար, արքոնտ, կատապան և դուքս անվանումները հաճախ գործածվել են միմյանց փոխարեն։ 2․ Հին գերմանացիների մոտ դուքս (հերցոգ) եղել է ցեղի ընտրովի առաջնորդը, վաղ միջնադարի Արևմտյան Եվրոպայում՝ ցեղային իշխան, ֆեոդալական մասնատվածության շրջանում՝ երկրամասի տիրակալ։ Ռազմա-ֆեոդալական աստիճանակարգում զբաղեցրել է երկրորդ տեղը թագավորից հետո։ Ֆեոդալական մասնատվածության վերացումից հետո դուքսը եղել է ավագանու բարձր տիտղոսներից մեկը։ 10-11-րդ դարերում Հայաստանի նվաճված նահանգների կառավարման համար Բյուզանդիայի նշանակած կառավարիչները կոչվել են դուքսեր (Հայքում, Վասպուրականում, Անիի կատապանությունում)։ Հայաստանի բյուզանդական հայազգի կառավարիչներն իրենց անվանել են դուկ, տուկ և այլն, իսկ Արիստակես Լաստիվերտցին այդ անվանումների փոխարեն օգտագործել է գավառապետ, գավառատեր, իշխան, կողմնակալ տերմինները։ Դուքս տուկ են անվանել նաև Եդեսիայի և Անտիոքի խաչակիր կառավարիչներին, հոգնոր առաջնորդնորին (քրիստոնյա և մուսուլման)։


== Դքսությունը Գերմանիայում ==
Գերմանիայում նորից առաջացել էին 5 խոշոր տարածքային կազմավորում՝ ցեղային դքսություններ։ Ցեղային դքսերը ենթարկվում էին Գերմանիայի թագավորին և Սրբազան Հռոմեական կայսրության կայսրին սակայն ձևականապես և ժամանակ առ ժամանակ վերցնում իրարից կայսրության գահը։


== Դքսությունը Ֆրանսիայում ==
Ֆրանսիայում պետության առաջացման սկզբում դքսերը ֆրանսիական գահի ամենամեծ վասալներն էին, սկզբնական շրջանում դքսերը գերազանցում էին թագավորին և հարստությամբ և հզորությամբ, ինչպես նաև ենթարկվում էին թագավորին նոմինալ։ Ֆրանսիական թագավորները հաճախ էին կնքում ամուսնություններ իրենց ընտանիքների և դքսերի ընտանիքների միջև, վախենալով իրենց վասալներից։ Ժամանակի ընթացքում թագավորական տարածքների լայնացման հետևանքով, ստեղծվեց հնարավորություն ստեղծել թագավորության տարածքներում բազմաթիվ կոմսություններ, որոնց մեծամամասնությունը ստացավ դքսի տիտղոս։


== Դքսությունը Անգլիայում ==
Անգլիայում դքսերը արքայազնների երկրորդ աստիճանն էին։ Այժմ Բրիտանիայում միայն Կորնուոլլ դուքսն է, որ ունի հողային տարածքներ և որոշ իրավունքներ իր հողակտորում։ Մնացած բոլոր դքսերի տիղոսները, չհաշված Լանկստեր դուքսերին, որոնց տիտղոսը կրում են հենց միապետները արարողական են։


== Դքսությունը Իսպանիայում ==
Իսպանիայում դքսերը և գրանդերը կրում են «El Excelentísimo Señor» ստորագյալը։


== Դքսությունը Ռուսաստանում ==
Ցարական Ռուսաստանում դքսի տիտղոսը հավասարազոր էր իշխանի տիտղոսին։
Հաճախ ենթադրվում են, որ Ալեքսանդր Մենշիկովը եղել էր միակ ռուս ազնվականը, ով կրում էր դքսի տիտղոսը։ Սակայն դա չի համապատասխանում իրականությանը։ Ալեքսանդր Մենշիկովը եղել էր միակ ռուս ազնվականը, ով ստացել էր դքսի տիտղոսը ռուս կայսրից։


== Թագեր ==

		
		
		
		
		


== Տես նաև ==
Հերցոգ
Սեսիլի Բրաուն

Սեսիլի Բրաուն (1969[…], Լոնդոն, Միացյալ Թագավորություն), բրիտանացի նկարչուհի։ 
Նրա նկարչական ոճը ենթարկվել է մի շարք նկարիչների ազդեցությանը, սկսած  Վիլլեմ դե Կունինգից, Ֆրանցիսկո Գոյաից, Ֆրենսիս Բեկոնից և Ջոան Միտչելից, մինչև հին վարպետներ, ինչպիսիք են  Ռուբենսը և Փուսսենը, թեև ընդհանուր առմամբ նրա աշխատանքին բնորոշ է նաև գեղանկարչության հստակ կանացի մոտեցումը։ Ներկայումս Սեսիլին ապրում և աշխատում է Նյու Յորքում։


== Կենսագրություն ==
Բրաունը ծնվել է 1969 թվականին Անգլիայում գրող  Շեն Մակկեի և արվեստագետ Դեվիդ Սիլվեստրայի ընտանիքում։ Դեռ երեք տարեկան հասակում Բրաունը որոշել էր դառնալ նկարչուհի, այս ձգտման մեջ նրան աջակցել է ամբողջ  իր ընտանիքը, հատկապես՝ նրա 
տատիկը և երկու հորեղբայրները, որոնք նկարիչներ էին։ Լինելով Սլեյդի արվեստի դպրոցի փոխանակման ուսանող,1992 թվականկանին տեղափոխվել է Նյու Յորք, իսկ 1994 թվականին մշտական բնակություն է հաստատել այնտեղ։ Բրաունը ամուսնացած է ճարտարապետական քննադատ Նիկոլայ Ուռուսովի հետ։ Նրանք ունեն Սելեստա անունով  աղջիկ։
2014 թվականից Բրաունը հանդիսանում է ժամանակակից արվեստի հիմնադրամի տնօրենների խորհրդի անդամ (Foundation for Contemporary Arts, FCA)։
Բրաունը արվեստի և դիզայնի դիպլոմավորված մասնագետ է (Էփսոմի արվեստի դպրոցում,Սուրրեյ,Անգլիա, 1987, այժմ Ստեղծագործական արվեստի համալսարան)։ Նա նաև մասնակցել է նկարչության և տպագրության դասընթացների Լոնդոնի Մորլի քոլեջում (1989) և ստացել է գեղարվեստի բակալավրի աստիճան Լոնդոնի Սլեյդի դպրոցում Լոնդոն,(1989֊1993)։ Ուսման ընթացքում աշխատել է անիմացիոն ստուդիայում։ Ի լրում 
գեղանկարչության, Բրաունը նաև ուսումնասիրել է փորագրություն և նկարչություն։ Սլեյդում Սեսիլին ստացել է առաջին կարգի գերազանցության դիպլոմ և այդպիսով դարձել հաղթող բրիտանացի արվեստաբան֊ուսանողների Ազգային մրցույթում։
Բրաունը հայտնի է դարձել արվեստի աշխարհին 1990-ականների վերջին, շնորհիվ բաքանալյան բնապատկերի ֆոնին ցատկոտող նապաստակների աբստրակտ նկարների ցուցահանդեսի։ 1995 թվականին արվեստի աշխարհը ուշադրություն է դարձրել նրա «Երկնքի չորս տառերը» աշխատությանը, որը ցուցադրվել է «Տելլուրիդ» կինոփառատոնին։ Նրա աշխատանքները հիմնականում նվիրված են էրոտիկ և պոռնոգրաֆիկ թեմաներին։ Բրաունը Մանհեթթենում արվեստանոց է ունեցել, 2011 թվականին նա տեղափոխվել է Յունիոն-սքվերի մոտ գտնվող արվեստանոց։ Այժմ նրա աշխատանքները ներկայացված են Նյու Յորքի Պաուլա Կուպեր պատկերասրահում։


== Ծանոթագրություններ ==
Շըրնաքի մարզ

Շըրնաքի մարզ (թուրքերեն՝ Şırnak ili), նահանգ Թուրքիայի Հանրապետության Հարավ-արևելյան Անատոլիա տարածաշրջանում։


== Տես նաև ==
Թուրքիայի վարչական բաժանում
Հարավ-արևելյան Անատոլիա տարածաշրջան
(8069) Բենվայս

(8069) Բենվայս (անգլ.՝ Benweiss), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,342135 ա. մ., առավելագույնը մոտենում է 2,189 ա. մ. հեռավորության վրա և հեռանում 2,4953 ա. մ.։ Արեգակի շուրջ մեկ ամբողջական պտույտ է կատարում 1309,23 երկրային օրվա ընթացքում, իր ուղեծրով շարժվելով միջինում 0,274971 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8069) Բենվայս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իմ սարսափելի դայակը

«Իմ սարսափելի դայակը» (անգլ.՝ Nanny McPhee), ֆանտաստիկ կատակերգություն սցենարի հեղինակը Էմմա Թոմփսոնն է, իսկ ռեժիսորը Կրիկ Ջոնսը։
Էկրան է բարձրացել 2005 թվականի հոկտեմբերի 28-ին Միացյալ Թագավորությունում՝ United International Pictures-ի,իսկ 2006 թվականի հունվարի 27-ին ԱՄՆ-ում Universal Pictures-ի կողմից։


== Սյուժե ==
Դայակ Մաքֆին ընդունվում է աշխատանքի պարոն Բրաունի տուն, որտեղ նրան սպասում է իսկական դժոխք. չարաճճի երեխաները՝ Սիմոնը, Թորան, Լիլին, Էրիկտ, Քրիստիանը, Սեբաստիանը և Ագաթան հասցրել են 17 դայակ փոխել և համոզված են, որ Մաքֆին էլ հերթական մեկն է։ Բայց Մաքֆին հասարակ դաստիարակչուհի չէ, նա կարող է հեշտությամբ սանձահարել այդ փոքրիկ չարաճճիներին։


== Դերերում ==
Էմմա Թոմփսոնը ` որպես Դայակ Մաքֆի
Քոլին Ֆերտը ՝ որպես Սեդրիկ Բրաուն
Թոմաս Սանգստերը ` որպես Սայմոն Բրաուն,Բրաունի երեխաներից ամենամեծը։
Քելլի Մակդոնալդը ՝ որպես Եվանգելին, Բրաունի սպորտային սպասուհին, ով երազում է կրթված տիկին լինել։
Անժելա Լենսբերին ` որպես մեծ մորաքույր Լեդի Ադելաիդ Սթիչ, Սեդրիկսի հանգուցյալ կնոջ մորաքույրը և ընտանիքի առաջնային ֆինանսական աջակիցը։
Էլիզա Բենեթը որպես Թորա Բրաուն։
Ռաֆայել Քոլմանը ՝ որպես Էրիկ Բրաուն։
Ժnենիֆեր Ռեյ Դեյկինը որպես Լիլի Բրաուն։
Սեմուել Հոնիվուդը որպես Սեբաստիան Բրաուն։
Հոլլի Գիբսը որպես Քրիստիաննա Բրաուն։
Սելյա Իմրին որպես տիկին Սելմա Արագորեն, այրի, որի հետ Սեդրիկը մտադիր է ամուսնանալ ՝ մորաքույր Ադելաիդին հանգստացնելու համար։
Իմելդա Ստաունթոնը որպես տիկին Բլեթերվիկը ՝ Բրաունի ռազմաշունչ խոհարարը։
Սըր Դերեկ obiակոբին որպես պարոն Ուայթ, Սեդրիկցի համախոհներից մեկը։
Պատրիկ Բարլոուն ` որպես պարոն Ուոուլս, Սեդրիկոյի համախոհներից մեկը։
Ադամ Գոդլին որպես փոխանորդ։


== Հետաքրքիր փաստեր ==
Ըստ Էմմա Թոմփսոնի, ֆիլմի սցենարը գրելու համար պահանջվել է 9 տարի։
« Իմ սարսափելի դայակ 2 » ֆիլմի կինոնկարի հաջորդ մասում երկրորդական կերպարներից մեկը հանդիսանում է Ագաթան, որն արդեն ծեր կին է, կատարել է Մեգի Սմիթը։


== Ծանոթագրություններ ==


== Արտաքին հղումներ ==
http://www.nannymcphee.com/ Իմ սարսափելի դայակը. պաշտոնական կայք
«Իմ սարսափելի դայակը»(անգլ.) ֆիլմը Internet Movie Database կայքում
«Իմ սարսափելի դայակը»(անգլ.) ֆիլմը Box Office Mojo  կայքում
Սկզբնատառ (այլ կիրառումներ)

Սկզբնատառ

ձեռագիր կամ տպագիր գրքի տեքստում որևէ հատվածի գլխատառը, գլխագիրը, որ ձեռագիր գրքերում ծաղկել են բարդ նախշերով, զարդարել մարդու և կենդանիների պատկերներով, ժանրային տեսարաններով։ Ժամանակակից տպագիր հրատարակություններում սկզբնատառը արվում է փորագրանկարչության ձևով։
Ինիցիալ (լատ․ initidis - սկզբնական), ազգանվան, անվան, հայրանվան առաջին տառը։
(5169) Դաֆել

(5169) Դաֆել (անգլ.՝ Duffell), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 6-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,260631 ա. մ., առավելագույնը մոտենում է 1,9254 ա. մ. հեռավորության վրա և հեռանում 2,5959 ա. մ.։ Արեգակի շուրջ մեկ ամբողջական պտույտ է կատարում 1241,49 երկրային օրվա ընթացքում, իր ուղեծրով շարժվելով միջինում 0,289974 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5169) Դաֆել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(274) Ֆիլագորիա

(274) Ֆիլագորիա (անգլ.՝ Philagoria), աստերոիդ աստերոիդների հիմնական գոտում։ Հայտնաբերվել է 1888 թվականի ապրիլի 3-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,040075 ա. մ., առավելագույնը մոտենում է 2,6645 ա. մ. հեռավորության վրա և հեռանում 3,4157 ա. մ.։ Արեգակի շուրջ մեկ ամբողջական պտույտ է կատարում 1936,09 երկրային օրվա ընթացքում, իր ուղեծրով շարժվելով միջինում 0,185942 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,68° անկյուն։
Ֆիլագորիա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(274) Ֆիլագորիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վյաչեսլավ Կեբիչ

Վյաչեսլավ Կեբիչ (բելառուս․՝ Вячаслаў Францавіч Кебіч, հունիսի 10, 1936(1936-06-10), Kanyushawshchyna, Valozhyn County, Նովոգրուդյան վոյեվոդություն, Լեհաստանի Երկրորդ Հանրապետություն - դեկտեմբերի 9, 2020(2020-12-09), Մինսկ, Բելառուս), խորհրդային և բելառուս կուսակցական, պետական և քաղաքական գործիչ, Բելառուսի Հանրապետության նախարարների խորհրդի նախագահ 1990-ից մինչև 1994 թվականը։ Տնտեսագիտության թեկնածու։


== Կենսագրություն ==
Վյաչեսլավ Կեբիչը ծնվել է 1936 թվականի հունիսի 10-ին Կոնյուշևշչինա գյուղում (Նովոգրուդյան վոյեվոդություն (II Ռեչ Պոսպոլիտայա), այժմ Պերշայի գյուղխորհուրդ, Բելառուսի Մինսկի շրջանի Վոլոժինսկի շրջան)։  1958 թվականին ավարտել է Բելառուսի պոլիտեխնիկական ինստիտուտի մեքենաշինական ֆակուլտետը։
Սովորել է ԽՄԿԿ Կենտկոմին կից կուսակցական բարձրագույն դպրոցում։ 1990 թվականին պաշտպանել է թեկնածուական ատենախոսություն՝ Միութենական հանրապետության ժողովրդական տնտեսության կառավարման պետական մարմինների կառուցվածքը և գործառույթները՝ նրա տնտեսական ինքնուրույնության զարգացման պայմաններում թեմայով։


=== Կարիերա ===

Ինստիտուտն ավարտելուց հետո աշխատել է որպես ինժեներ-տեխնոլոգ, ավագ ինժեներ-տեխնոլոգ, տեղամասի պետ, արտադրամասի պետ, Մինսկի ավտոմատ գծերի գործարանի գլխավոր ինժեների տեղակալ։ ԽՄԿԿ անդամ (1962-1991), ԽՄԿԿ Կենտկոմի անդամ (1990-1991)։
1973-1978, Մինսկի Սերգեյ Կիրովի անվան հաստոցաշինական գործարանի գլխավոր ինժեներ, տնօրեն։
1978-1980, Մինսկի Սերգեյ Կիրովի անվան երկարաճիտ և կտրատված հաստոցների թողարկման գծով գլխավոր տնօրեն։
1980-1985, ԽՄԿԿ-ի Մինսկի քաղաքային կոմիտեի երկրորդ քարտուղար, ԽՄԿԿ Կենտկոմի բաժնի վարիչ, Մինսկի ՕԿԿ-ի երկրորդ քարտուղար։
1985-1990, ԲՍՍՀ նախարարների խորհրդի նախագահի տեղակալ՝ ԲԽՍՀ պետական կոմիտեի նախագահ։
1989-1991, ԽՍՀՄ ժողովրդական պատգամավոր։
1990-1994 թվականներին եղել է Բելառուսի ԽՍՀ և անկախ Բելառուսի նախարարների խորհրդի նախագահ։
Մասնակցել է 1994 թվականի նախագահական ընտրություններին, սակայն երկրորդ փուլում զիջել Է Ալեքսանդր Լուկաշենկոյին։                                              1996-2004, Բելառուսի Հանրապետության Ազգային ժողովի Ներկայացուցիչների պալատի պատգամավոր։
Եղել է այն քաղաքական գործիչներից մեկը, որոնք ճանաչել են 1995 և 1996 թվականների հանրաքվեների արդյունքները։
1994 թվականից Բելառուսի առևտրա-ֆինանսական միության նախագահն է։


== Մրցանակներ ==
Աշխատանքային կարմիր դրոշի երկու շքանշաններ
«Պատվո նշան» շքանշան
ԲԽՍՀ վաստակավոր ճարտարագետ
ԲԽՍՀ պետական մրցանակի դափնեկիր
Բելառուսի Գերագույն խորհրդի նախագահության պատվոգիր (1996)


== Աշխատություններ ==
Кебич, В. Ф. Искушение властью : из жизни премьер-министра / В. Ф. Кебич; под ред. И. Н. Осинского. — Минск : Парадокс, 2008. — 478, [1] с., [12] л. ил.
Кебич, В. Ф. Беловежский Гамбит / В. Ф. Кебич; под ред. И. Н. Осинского. — Минск : Парадокс, 2008. — 478, [1] с., [12] л. ил.


== Տես նաև ==
Բելառուսի պատմություն


== Ծանոթագրություններ ==


== Գրականություն ==
Кебич Вячеслав Францевич // Кто есть кто в России и в ближнем зарубежье: Справочник. — М.: Издательский дом «Новое время», «Всё для Вас», 1993, С.300 ISBN 5-86564-033-X


== Արտաքին հղումներ ==
Вячеслав Кебич — Кто есть кто Политики Беларуси (2003 г.)
Что было в Беларуси 19 августа 1991 года? — naviny.by
Տատարկա (Ինյայի վտակ)

Անվան այլ կիրառումների համար տե՛ս՝ Տատարկա (այլ կիրառումներ)Տատարկա (ռուս.՝ Татарка), գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Ինիյա գետի աջ ափից 80 կիլոմետր հեռավորության վրա։ Գետի երկարությունը 10 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Ալեյ։ Գետի գետային ավազանն է (Վերին) Օբը մինչև Իրտիշի. թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային գրանցման տվյալների կոդ՝ — 13010200312115100009457
Հիդրոլոգիական ստուգման կոդ՝ — 115100945
Ավազանի կոդը — 13.01.02.003
Հիդրոլոգիական ուսումնասիրության ծավալի համար՝ — 15
Հիդրոլոգիական ուսումնասիրության թողարկում՝ — 2


== Ծանոթագրություններ ==
Տովտրի (գյուղ, Զաստավնայի շրջան)

Տովտրի (ուկրաիներեն՝ Товтри), գյուղ Ուկրաինայի Չեռնովցիի մարզի Զաստավնայի շրջանում։
2001 թվականի տվյալներով Տովտրի գյուղում բնակվում էր 1 758 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իգման

Իգման (բոս․՝ Igman), Դինարյան բարձրավանդակի լեռ Բոսնիա և Հերցեգովինայում։ Տեղակայված է Սարաևոյից դեպի հարավ-արևմուտք։ Լեռան բարձրությունը ծովի մակարդակից կազմում է 1502 մետր։
1984 թվականի Սարաևոյի Ձմեռային օլիմպիական խաղերի Իգմանում անցկացվել են լեռնադահուկային համարյա բոլոր մրցումները։ Իգմանում անցկացվել են դահուկացատկի և դահուկային երկամարտի մրցումները։ Նաև Իգմանում անցկացվել են բիաթլոնի և դահուկավազքի մրցումներ։
Իգմանում մինչ օրս մնացել են շատ օբյեկտներ, որոնք հիշեցնում են 1984 թվականի Ձմեռային օլիմպիական խաղերի անցկացման մասին։ Այդ սպորտային օբյեկտներից շատերը տուժել են 1992-1995 թվականների Բոսնիական պատերազմի ժամանակ։
Իգմանը զբոսանքների և դահուկով սահելու հայտնի տեղ է։ Այսօր Իգամանը Սարաևոյում շատ հայտնի տեղ է համարվում զբոսաշրջիկների համար։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
«Green Vision’s Article on Igman»։ Արխիվացված է օրիգինալից 2009-08-29-ին   (անգլերեն)
«SnowTraveller.com’s Global Ski Site»։ Արխիվացված է օրիգինալից 2016-03-05-ին   - Հոդված Բոսնիայում դահուկացատկի մասին (անգլերեն)
Ստարոե (գյուղ, Ակատովսկոե գյուղական բնակավայր)

Անվան այլ կիրառումների համար տե՛ս՝ ՍտարոեՍտարոե (ռուս.՝ Старое), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օմելկովո (գյուղ, Նեդրիգայլովի շրջան)

Օմելկովո (ուկրաիներեն՝ Омелькове), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Օմելկովո գյուղում բնակվում էր 55 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իշխան Խաչատրյան (մաթեմատիկոս)

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Իշխան Գվիդոնի Խաչատրյան (հունվարի 19, 1947(1947-01-19), Մարտունի, Հայկական ԽՍՀ, ԽՍՀՄ - դեկտեմբերի 4, 2010(2010-12-04), Երևան, Հայաստան), հայ մաթեմատիկոս, գիտության և կրթության ականավոր գործիչ։ Ֆիզիկամաթեմատիկական գիտություններ դոկտոր (1982), պրոֆեսոր (1991)։


== Կենսագրություն ==
Ծնվել է 1947 թվականին Մարտունիում։ 1964 թ. ավարտել է ծննդավայրի թիվ 1 միջնակարգ դպրոցը։ 1969 թ. ԵՊՀ-ի ֆիզիկամաթեմատիկական ֆակուլտետը՝ մաթեմատիկա մասնագիտությամբ։ 1977 թ. շնորհվել է ֆիզիկամաթեմատիկական գիտությունների թեկնածուի, 1988 թ. ֆիզիկամաթեմատիկական գիտությունների դոկտորի աստիճան, 1982 թ. ավագ գիտաշխատողի, 1991 թ. պրոֆեսորի կոչում։
Խաչատրյանը 1971-1989 թթ. աշխատել է Հայաստանի Գիտությունների Ակադեմիայի մաթեմատիկայի ինստիտուտում, 1989 թ. սկսած՝ Երևանի պետական համալսարանում։ Սկսած 1979 թ. դասավանդել է ԵՊՀ մաթեմատիկայի ֆակուլտետում, մինչև 1989 թ. համատեղության կարգով, այնուհետև որպես հիմնական աշխատող՝ դիֆերենցիալ հավասարումներ ամբիոնի վարիչ պաշտոնում։
Հրատարակել է մեկ մենագրություն, համահեղինակ է մեկ ուսումնական ձեռնարկի, ունի 32 գիտական ձեռնարկ։


== Գիտական աշխատանքը ==
Խաչատրյանի գիտական հոդվածները հիմնականում վերաբերվում են դիֆերենցիալ օպերատորների սպեկտրալ տեսության ուղիղ և հակադարձ խնդիրներին, ինչպես նաև դրանց կիրառություններին մաթեմատիկական ֆիզիկայի ոչ գծային որոշ դիֆերենցիալ հավասարումների լուծման հարցում։ Նրա կողմից լուծվել է բարձր կարգի երկանդամ դիֆերենցիալ օպերատորի վերականգման խնդիրը ըստ օպերատորի սեփական արժեքների։ Խաչատրյանին հաջողվել է պարզել բարձր կարգի դիֆերենցիալ հավասարումների համար ձևափոխության օպերատորի գոյության պայմանները և լուծել բարձր կարգի դիֆերենցիալ օպերատորների համար ցրման հակադարձ խնդիրը։ Մասնավորաբար, դուրս է բերել առնչություն ցրման տվյալների միջև, որի ստացման մեթոդը կիրառել է նաև մատրցային պոտենցիալով Շտուրմ-Լիուվիլի օպերատորի համար, և այդ դեպքում, ի տարբերություն հայտնի առնչության, ստացել է ավելի ընդհանուր, եզրային պայմանների նկատմամբ անփոփոխ տեսքի և նոր բովանդակություն կրող առնչություն, որն իրենից ներկայացնում է ցրման տվյալներով կառուցված որոշակի օպերատորի ինդեկսի համար բանաձև։


== Երկեր ==
Մաթեմատիկայի խնդիրների ժողովածու։ Հայաստանի Բուհ-երի դիմորդների համար (Լուծումների ուղեցույց)։ Երևան, Գառնի, 1991։
Մաթեմատիկայի խնդիրների ժողովածու։ Հայաստանի ԲՈՒՀ-երի դիմորդների համար (Լուծումների ուղեցույց)։ Երևան, Գառնի, 1991 (համահեղինակ)։
Մաթեմատիկայի ընդունելության քննությունների տարբերակներ առաջադրված 1991 թվականին (Լուծումներ, ցուցումներ, պատասխաններ)։ Երևան, «Ինդեքս», 1992։
Կուրսային և ավարտական աշխատանքների թեմաների ժողովածու «Դիֆերենցիալ հավասարումներ», «Մաթեմատիկական ֆիզիկայի հավասարումներ» և «Ֆունկցիոնալ անալիզ» առարկաներից։ Երևանի պետաական համալսարան, Դիֆերենցիալ հավասարումների ամբիոն։ Երևան, Երևանի համալսարանի հրատ., 2008 (համահեղինակ)։
Բանախյան հանրահաշիվներ և սպեկտրալ տեսություն։ Դասագիրք բուհերի ֆիզմաթ. մասնագիտ. ուսանողների համար։ Երևան, Երևանի պետական համալսարանի հրատ., 2008 (համահեղինակ)։
Пространства с операцией предела / И.Г. Хачатрян. 2-е изд., перераб. и доп. Ереван, Изд-во ЕГУ, 2009.


== Ծանոթագրություններ ==
Ունծա

Ունծա (վրաց.՝ უნწა), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1120 մետր բարձրության վրա։ Շրջկենտրոն Ադիգենից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 275 մարդ։


== Ծանոթագրություններ ==
Խաղալիքներ (ֆիլմ)

«Խաղալիքներ» (անգլ.՝ Toys) կատակերգություն, որը թողարկվել է 1992 թվականին 20th Century Fox- ի կողմից։ Ֆիլմի ռեժիսորը Բերի Լևինսոնն է, գլխավոր դերում `Ռոբին Ուիլյամս։ Ֆիլմը անհաջողության է մատնվել վարձույթում, չնայած լավ դերասանական կազմին և գերազանց պրոդյուսորական աշխատանքին։ Ֆիլմում կայացել է Ջեյմի Ֆոքսի դերասանական առաջնելույթը։


== Սյուժե ==
Ֆիլմի սկզբում մենք տեսնում ենք Զիվո խաղալիքների գործարանը։ Դրա տերը ՝ Քենեթ Զիվոն, մահանում է, և գործարանի սեփականության իրավունքը փոխանցում է եղբորը ՝ պաշտոնաթող գեներալ Լելանդ Զիվոյին ՝ համարելով, որ իր որդին՝ Լեսլին, դեռ պատրաստ չէ։ Զիվոն մահանում է, և նրա եղբայրը չիմանալով, թե ինչով է զբաղվելու գործարանը որոշում է պատրաստել ռազմական խաղալիքներ։ Նա իր որդուն ՝ Պատրիկին, ընդգրկում է գործարանի կառավարման գործի մեջ։
Գեներալը իր նպատակների համար օգտագործում է գործարանի մեծ մասը, որը դուր չի գալիս Լեսլիին, նրա քրոջը ՝ Ալսեյշին և նրանց ընկերներ ՝ Գվենին ու Օուենին։ Լեսլին սկսում է կասկածել, որ ինչ-որ բան սխալ է, տեսնելով, թե ինչպես են երեխաները բերվել գործարան։ Նա ներթափանցում է գործարանի գաղտնի հատվածը և գիտակցում, որ երեխաներին տեսախաղերի միջոցով սովորեցնում են կառավարել ռազմական տեխնիկան։ Պատրիկը որոշում է գործել իր հոր դեմ։
Լեսլիի հետ միասին նրանք փորձում են հասնել կենտրոնական կառավարման վահանակին և կանգնեցնել գեներալին։ Նրանց հետ են գալիս Ալսեյշան, Գվենը և Օուենը։ Մարտ է տեղի ունենում գեներալի նոր ռազմական խաղալիքների և Զիվոյի արտադրած հին խաղալիքների միջև։
Վերջում գեներալի գաղտնի զենքը «Ծովախոզուկը» կրակում է Ալսեյշայի վրա, որը պարզվում է անդրոիդ է պատրաստված հին զիվոյի կողմից որդու համար։ Լեսլին վերանորոգում է քրոջը, Գվինը համաձայնում է դառնալ իր ընկերուհին։


== Դերերում ==
Ռոբին Ուիլյամս - Լեսլի Զիվո
Մայքլ Գեմբոն - պաշտոնաթող գեներալ Լելանդ Զիվո
Ջոան Կյուսակ - Ասլեյշա Զիվո
Ռոբին Ուայթ - Գվեն Թայլեր
LL Կուլ Ջեյ - կապիտան Պատրիկ Զիվո
Դոնալդ Օ'Կոնոր-Քենեթ Զիվո
Արթուր Մալեթ -Օուեն Օուենս
Ջեյմի Ֆոքս-Բեյկեր
Ջեք Ուորդեն-ծեր գեբերալ Զիվո


== Մրցանակներ և անվանակարգեր ==
1993 թվական - մասնակցություն Բեռլինի կինոփառատոնի մրցութային ծրագրին։
1993 թվական - «Օսկար» մրցանակի երկու անվանակարգ՝ նկարչի և դեկորացիայի լավագույն աշխատանք (Ֆերդինանդո Սկարֆիոտի, Լինդա Դեշենա), լավագույն հագուստ (Ալբերտ Վոլսկի)։
1993 թվական - «Սատուրն» մրցանակի վեց անվանակարգ. Լավագույն ֆանտազիա ֆիլմ, լավագույն դերասան (Ռոբին Ուիլյամս և Մայքլ Գամբոն), երկրորդ պլանի լավագույն դերասան(Ռոբին Ուայթ), Լավագույն երաժշտություն (Հանս Զիմմեր, Թրևոր եղջյուր), Լավագույն զգեստներ (Ալբերտ Ուոլսկի)։
1993 թվական - «Ոսկե ազնվամորի» մրցանակի անվանակարգ` ամենավատ ռեժիսորական աշխատանքի համար (Բարի Լևինսոն)։


== Ծանոթագրություններ ==


== Արտաքին հղումներ ==
«Խաղալիքներ»(անգլ.) ֆիլմը Internet Movie Database կայքում
««Խաղալիքներ»»(անգլ.) ֆիլմը Allmovie կայքում:
«Խաղալիքներ»(անգլ.) ֆիլմը Rotten Tomatoes կայքում
«Խաղալիքներ»(անգլ.) ֆիլմը Box Office Mojo  կայքում
A review of Toys Archived 2016-08-23 at the Wayback Machine. from Rolling Stone
Toys (VG)(չաշխատող հղում) from Gamespot
Kenneth Turan. (1992-12-18)։ «MOVIE REVIEWS Overstuffed `Toys'» (անգլերեն)։ The Los Angeles Times։ Արխիվացված է օրիգինալից 2013-02-26-ին։ Վերցված է 2013-02-23
Սարնավշչինա (գյուղ, Կոնոտոպի շրջան)

Սարնավշչինա (ուկրաիներեն՝ Сарнавщина), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Սարնավշչինա գյուղում բնակվում էր 247 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիիսսա

Կիիսսա (էստ․՝ Kiissa), գյուղ Էստոնիայի Իդա-Վիրումաա նահանգի Ավինուռմե շրջանում։
2011 թվականի տվյալներով գյուղում բնակվում էր 1 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կաթնաթթու

Կաթնաթթու, a-o քսիպրոպիոնաթթու, CH3CH (OH)COOH, միահիմն օքսիթթու։
Անգույն բյուրեղներ են, հեշտությամբ լուծվում են ջրում։
Գոյություն ունի օպտիկապես ակտիվ երկու իզոմերների (—), (+) (հալման ջերմաստիճանը՝ 25—26 °C) և ոչ ակտիվ ռացեմիկ (±) (հալման ջերմաստիճանը՝ 18 °C) ձևերով։ Առաջանում է շաքարանյութերը կաթնաթթվային տարբեր բակտերիաների ազդեցությամբ խմորելիս։
Արդյունաբերության մեջ ստացվում է եղեգնաշաքարի, դեկստրոզի և մալթոզի վրա Bacillus Delbriiki-ով ազդելիս։ (+) Կաթնաթթու ածխաջրերի ֆերմենաատիվ անաերոբ (առանց Օ2-ի մասնակցության) ճեղքման՝ գլիկոլիզի վերջնանյութն է կենդանի հյուսվածքներում (գլխավորապես մկաններում)։ Թթվածնի բացակայությամբ մկանում առաջացած կաթնաթթուն համարժեք է ծախսված գլիկոգենի քանակությանը (մկանի հոգնածությունը կապված է գլիկոգենի պաշարի սպառման և կաթնաթթվի կուտակման հետ)։ Օ2-ի առկայությամբ կաթնաթթվի 20%-ը օքսիդանում է CO2-ի և H2O-ի, իսկ անջատված էներգիան ծախսվում է մնացած կաթնաթթուն գլիկոգենի փոխարկելու համար։ Բույսերում և միկրոօրգանիզմներում կաթնաթթուն առաջանում է պիրուվատի վերականգնման ժամանակ։


== Ծանոթագրություններ ==
Կալգի (գյուղ, Պյուհալեպա շրջան)

Կալգի (էստ․՝ Kalgi), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հեյկե Կամերլինգ Օնես

Հեյկե Կամերլինգ Օնես (հոլ.՝ Heike Kamerlingh Onnes, սեպտեմբերի 21, 1853(1853-09-21)[…], Գրոնինգեն, Նիդերլանդներ - փետրվարի 21, 1926(1926-02-21)[…], Լեյդեն, Հարավային Հոլանդիա, Նիդերլանդներ և Լեյդեն, Հարավային Հոլանդիա, Նիդերլանդներ), հոլանդացի ֆիզիկոս և քիմիկոս, Լեյդենի համալսարանի պրոֆեսոր (1882-1924)։
Հեղուկ հելիում ստանալու նպատակով Լեյդենի համալսարանում ստեղծել է հատուկ կրիոգենային լաբորատորիա, որը դարձել է ցածր ջերմաստիճանների ֆիզիկայի համաշխարհային կենտրոն և կոչվել նրա անունով։
Առաջինը Կամերլին Օնեսին է հաջողվել հասնել բացարձակ զրոյին մոտ ջերմաստիճանների։ 1908 թվականին նա առաջինն է ստացել հեղուկ հելիում։ 1911 թվականին սնդիկի էլեկտրական դիմադրությունը հետազոտելիս հայտնաբերել է, որ 4, 1K ջերմաստիճանում դիմադրությունն անհետանում է, այդ երևույթն ստացել է գերհաղորդականություն անվանումը, իսկ ինքը գիտնական դարձել է փաստորեն այն հայտնաբերողը։
1913 թ. ստացել է Նոբելյան մրցանակ ֆիզիկայի բնագավառում։


== Ծանոթագրություններ ==
Օտրադնոե (գյուղ, Վիբորգսկի շրջան)

Անվան այլ կիրառումների համար տե՛ս՝ ՕտրադնոեՕտրադնոե (ռուս.՝ Отрадное), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 419 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նարիման Մամեդով

Նարիման Հաբիբ օղլի Մամեդով (ադրբ.՝ Məmmədov Nəriman Hə­bib oğ­lu, դեկտեմբերի 28, 1927(1927-12-28), Նախիջևան, Ադրբեջանական ԽՍՀ, ԱԽՖՍՀ, ԽՍՀՄ - ապրիլի 6, 2015(2015-04-06), Բաքու, Ադրբեջան), ադրբեջանցի կոմպոզիտոր, Ադրբեջանի Հանրապետության ժողովրդական արտիստ, Բաքվի երաժշտական ակադեմիայի պրոֆեսոր;


== Կենսագրություն ==
Նարիման Մամեդովը ծնվել է 1927 թվականի դեկտեմբերի 28-ին Նախիջևանում։ Ավարտել է Ասաֆ Զեյնալլու անվան Բաքվի երաժշտական քոլեջի ժողովրդական գործիքների բաժինը։ Նարիման Մամեդովը ժողովրդական գործիքների համար ստեղծեց սյուիտը։ Սյուիտը կատարվել է ժողովրդական գործիքների նվագախմբի կողմից, որը ղեկավարում էր նշանավոր կոմպոզիտոր և դիրիժոր Սեիդ Ռուսթամովը։ Նա շարունակեց ուսումը և ավարտեց Ուզեիր Հաջիբեկովի անվան Ադրբեջանի պետական կոնսերվատորիան։
Յոթ սիմֆոնիաների հեղինակ է։ Նրա բալետ «Հումայ»-ը բեմադրվել է 80-ականներին Ադրբեջանի Օպերայի և բալետի պետական թատրոնում։ Նարիման Մամեդովը մի շարք սիմֆոնիկ բանաստեղծությունների, պոեմների և կամերային նվագախմբի համար սոնատների հեղինակ է։ Երգի ժանրը նույնպես առանձնահատուկ դեր է խաղում նրա ստեղծագործության մեջ։ Նարիման Մամեդովի մոտ 700 երգ կատարվել են ադրբեջանցի երգիչների կողմից։
Նարիման Մամեդովը մահացել է 2015 թվականի ապրիլի 6-ին։


== Պարգևներ ==
 Ադրբեջանի Հանրապետության ժողովրդական արտիստ
 ԽՍՀՄ Պետական մրցանակ
 Լենինի շքանշան


== Ծանոթագրություններ ==
Գյուղական սեր (նկար)

«Գյուղական սեր» (ֆր.՝ L'Amour au village), նկար, ֆրանսիացի նկարիչ Ժյուլ Լըպաժի (Jules Bastien-Lepage, 1848-1884) գործերից՝ նկարված 1882 թվականին։ Այն պատկանում է Մոսկվայի՝ Պուշկինի անվան կերպարվեստի թանգարանին։ Գտնվում է 19-րդ և 20-րդ դարերի եվրոպական և ամերիկյան երկրների պատկերասրահում ։ Նկարի չափը՝ 194 × 180 սմ  (ըստ այլ տվյալների՝ 199.7 × 189 սմ ):


== Պատմություն ==
Նկարը ձեռք է բերել Սերգեյ Տրետյակովը 1885 թվականին՝ Ժյուլ Լըպաժի մահվանից հետո ցուցադրված նկարների վաճառքի ժամանակ, որը տեղի է ունեցել Փարիզի Ժորժ Պետիի պատկերասրահում (ֆր.՝ Galerie Georges Petit): Նկարի հանդեպ հետաքրքրություն է ցուցաբերել նաև Լյուքսեմբուրգի թանգարանը։ Լըպաժի երկու նկարներից մեկը պետք է ընտրվեր, և նրանք ընտրեցին «Հունձք» նկարը (այն հետագայում փոխանցվում է Լուվրին և այժմ գտնվում է Օրսե թանգարանում)։
Այսպիսով, «Գյուղական սեր» նկարը ձեռք է բերում Սերգեյ Տրետյակովը, և այն դառնում է նրա հավաքածուի ամենահայտնի նկարներից մեկը։
Նկարը փոխանցվում է Արևմտյան նոր արվեստի պետական թանգարանին։


== Նկարագրություն ==
Նկարում պատկերված են ցանկապատի հակառակ կողմում, սակայն իրար կողքի կանգնած երիտասարդ տղա և գյուղացու հագուստով մի աղջիկ։ Աղջիկը թիկունքով է կանգնած, դեմքը չի երևում։ Նա հագել է երկար կիսաշրջազգեստ, մազերը երկու հյուս է արված։ Ցանկապատի վրա նրա գլխաշորն է։ Երիտասարդ տղան դեմքով դեպի դիտողն է, խոնարհված է քիչ առաջ, որպեսզի հավասար լինի աղջկան։ Հագել է սպիտակ վերնաշապիկ և պաշտպանիչ գոգնոցով տաբատ։ Կարծես թե շփոթված է, խոսում է իր սիրո մասին։ Հետևում երևում են տներ և եկեղեցու գմբեթ։ Նրանցից քիչ հեռու երևում են աշխատող կանայք։
1973 թվականին ԽՍՀՄ կապի նախարարությունը  թողարկել է այս նկարով փոստային նամականիշ, որն արժեցել է 16 կոպեկ (№ 4305 ԽՍՀՄ փոստային նամականիշների կատալոգ).


== Կարծիքներ ==
Լ. Տոլստոյին ուղարկված նամակներում նկարիչ Միխայիլ Նեստերովը գրել է.
«Գյուղական սեր» նկարը բարձր է գնահատել նաև նկարիչ Վալենտին Սերովը, ինչպես գրել է արվեստաբան Անդրեյ Տոլստոյը,
Նկարը մեծ տպավորություն է թողել նաև արվեստագետ Վիկտոր Բորիսով-Մուսատովի վրա, ներկայացրել է իր նկարի ջերմ մթնոլորտը և հնչյունների հարստությունը։ Նա նույնիսկ նման տողերով բանաստեղծություն է գրել:


== Տես նաև ==
Սերգեյ Միխայլովիչ Տրետյակովի նկարների հավաքածու


== Ծանոթագրություններ ==
Սպիտակասար

Սպիտակասար, Մեծ Աղդաղ, լեռնագագաթ Գեղամա լեռնաշղթայի կենտրոնական հատվածում՝ ընկած Հայաստանի Հանրապետության Կոտայքի, Արարատի և Գեղարքունիքի մարզերի սահմանագլխին։
Բարձրությունը` 3555 մ, հարաբերական բարձրությունը արևմուտքից ու արևելքից` համապատասխանաբար 250 մ և 450 մ։ Գագաթային մասն առատ է թափանցիկ ու մոխրագույն օբսիդիանով, որից էլ անվանումը։  Սպիտակասարի արևմտյան լանջերից են սկիզբ առնում Գողթ և Ազատ գետերը։ Արևելյան լանջերը մասնատված են խոր հովիտներով։


== Ծանոթագրություններ ==
Նովոկուդաշևո (այլ կիրառումներ)

Նովոկուդաշևո, կարող է վերաբերել՝

Նովոկուդաշևո - գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Նովոկուդաշևո - գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Խավարի ասպետը։ Լեգենդի վերածնունդը

«Խավարի ասպետը։ Լեգենդի վերածնունդը» (անգլ.՝ The Dark Knight Rises)՝ ռեժիսոր Քրիստոֆեր Նոլանի ֆիլմերից, որի գլխավոր դերերը մարմնավորում են Քրիստիան Բեյլը, Թոմ Հարդին, Էն Հետուեյը, Ջոզեֆ Գորդոն-Լևիթը, Մարիոն Քոտիարը, Գարի Օլդմենը, Մորգան Ֆրիմենը, Մայքլ Քեյնը, Մետյու Մոդայնը, Բեն Մենդելսոնը։
Ութ տարի առաջ Բեթմենն անհայտացավ գիշերով՝ հերոսից դառնալով փախստական։ Դատախազ Հարվի Դենթի մահն իր վրա ընդունելով Խավարի Ասպետը զոհաբերեց ամեն ինչ։ Նա կոմիսար Գորդոնի հետ որոշել էր, որ դա է լավագույն տարբերակը։ Հարվի Դենթի հակաքրեական ակտից հետո ամեն ինչ գործում էր այնպես, ինչպես որ հարկն է, քանի դեռ չէր հայտնվել խորհրդավոր անցյալով խորամանկ գող աղջիկը։ Բայց ավելի վտանգավոր է դառնում, երբ հայտնվում է ահաբեկիչ Բեյնը, որի դեմքը ծածկված է դիմակով։ Նա Գոթեմի կյանքը մի սարսափելի քաոսի է վերածում՝ ստիպելով Բրյուս Ուեյնին վերադառնալ իր իմպրովիզացիացված փախուստից։ Բայց Բեյնը հզոր հակառակորդ է Բետթմենի համար և նույնիսկ նոր կոստյումով նրան բավականին դժվար է հաղթելը։


== Դերերում ==


== Ծանոթագրություններ ==


== Արտաքին հղումներ ==
Մռայլ ասպետը։ Լեգենդի վերածնունդը(անգլ.) ֆիլմը Internet Movie Database կայքում
«Մռայլ ասպետը։ Լեգենդի վերածնունդը»(ռուս.) ֆիլմը ԿինոՊոիսկ կայքում։
Բլու լեյսի

Բլու լեյսի , պատկանում է ծառայողական շան դասին, բուծել են 1800 թվականին Տեխասում։ Այս ցեղատեսակը միակն է, որ բուծվել է այդ նահանգում։ 2005 թվականին Տեխասի նահանգապետը ստորագրել է օրենք, որը վերաբերվում է բլու լեյսի ընտանիքը ճանաչվել է Տեխաս նահանգի պաշտոնական ցեղատեսակ։ Այդ ցեղատեսակը հովվական շուն է և ծառայում է հյուսիսամերիկյան արևելքում։


== Պատմություն ==
Բլու լեյսի անվանումն ստացել է շնորհիվ գենի կապույտ գենի։ Ցեղատեսակը ծագել է ԱՄՆ-ի հարավ-արևելքում հանդիպող տեսակների խաչասերումից։ Բլու լեյսին հովվաշուն է և որսորդական շուն։


== Արտաքին հղումներ ==
История породы и стандарт блю-лейси(ռուս.)


== Ծանոթագրություններ ==
Միշել Բահման

Միշել Մարի Բահման (անգլ.՝ Michele Marie Bachmann, ապրիլի 6, 1956(1956-04-06), Ուոթերլու, Այովա, ԱՄՆ), ամերիկացի քաղաքական գործիչ է հանրապետական կուսակցությունից։ ԱՄՆ Կոնգրեսում նա ներկայացնում է Մինեսոտա նահանգը։ Բահմանը հրապարակել է այն լուրը, որ ինքը մասնակցելու է 2012 թ-ին կայանալիք նախագահական ընտրություններին։
Նախկինում նա աշխատել է որպես իրավաբան, այնուհետև Մինեսոտայի սենատում որպես սենատոր։ Միշել Մարի Բահմանը 5 երեխաների մայր է։


== Ծանոթագրություններ ==
Կոբիլա Վիս

Կոբիլա Վիս (ռուս.՝ Кобыла-Вис), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կույա գետի աջ ափից 33 կմ հեռավորության վրա։ Գետի երկարությունը կազմում է 20 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000084640
Կոդը ըստ հիդրոլոգիական հետազոտության (ՌԴ) — 103008464
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Էմերլեր

Էմերլեր, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Սարգիս Լուկաշին

Սարգիս Լուկաշին (Սրապիոնյան) (հունվարի 12, 1885(1885-01-12), Նոր Նախիջևան, Եկատերինոսլավի նահանգ, Ռուսական կայսրություն - դեկտեմբերի 11, 1937(1937-12-11), Թբիլիսի, Վրացական ԽՍՀ, ԽՍՀՄ), հայ խորհրդային կուսակցական և պետական գործիչ։ Ժողկոմխորհի նախագահ 1922-1925 թվականներին։


== Կենսագրություն ==
Սովորել է Պետերբուրգի համալսարանի իրավաբանական ֆակուլտետում։ Փետրվարյան հեղափոխության օրերին ընտրվել է զինվորական կոմիտեի նախագահ։ 1918-1921 թվականներին ղեկավար աշխատանք է տարել Դոնի մարզում։ 1921-1922 թվականներին եղել է ՀԿԿ կենտկոմի քարտուղար։ Միաժամանակ ՀՍԽՀ Ժողտնտխորհի նախագահն էր։

1922-1925-ին՝ Լուկաշինի ժողկոմխորհի նախագահության շրջանում, երկիրը դեռևս գտնվում էր տնտեսական ծանր վիճակում։ Նրա առաջին գործը արդյունաբերական ձեռնարկությունների գործարկումն էր, որի նպատակով Լուկաշինը ձեռնամուխ եղավ Հայաստանում էներգետիկ բազայի ստեղծմանը. 1923 թվականին սկսվեցին կառուցվել հիդրոէլեկտրակայաններ։ Առաջինը Հրազդան գետի վրա կառուցված Երևանի հիդրոէլեկտրակայանն էր, որի շինարարությունն ավարտվեց 1926 թվականին, երբ Լուկաշինն այլևս վարչապետ չէր։
Լուկաշինի պաշտոնավարության շրջանում շարունակվեց ներգաղթը, որն սկսվել էր Ալեքսանդր Մյասնիկյանի գործունեության ընթացքում։ Հիմնականում հայրենիք տեղափոխվեցին Մերձավոր Արևելքում, մասնավորապես՝ Միջագետքում ապրող հայերը։
Հունվար 1925-ին կառավարությունից դուրս մղվելուց հետո, Լուկաշինը փոխադրվել է Թբիլիսի ու ստանձնել է Անդրֆեդերացիայի ժողկոմխորհի տեղակալի պաշտոնը։
Լուկաշինն էլ ստալինյան զոհերից եղավ։ Նա մեղադրվեց որպես «հակապետական գործիչ», «օպոզիցիային հարած» և 1937 թվականին գնդակահարվեց։


== Ծանոթագրություններ ==
Սոլնցևո (գյուղ, Ուստինովի շրջան)

Անվան այլ կիրառումների համար տե՛ս՝ ՍոլնցևոՍոլնցևո (ուկրաիներեն՝ Сонцеве), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Սոլնցևո գյուղում բնակվում էր 352 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)